Diari Oficial de la Generalitat Valenciana


Sumari del DOGV 8471, del 24-01-2019 (2019/586)

RESOLUCIÓ de 17 de gener de 2019, del president de l'Institut Valencià de Competitivitat Empresarial (IVACE), per la qual es convoquen ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics amb càrrec al pressupost de l'exercici 2019.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8471

Data del DOGV
:   24-01-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/586


Data del document
:   17-01-2019

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 17 de gener de 2019, del president de l'Institut Valencià de Competitivitat Empresarial (IVACE), per la qual es convoquen ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics amb càrrec al pressupost de l'exercici 2019. [2019/586]  
Constitueix una prioritat de la Conselleria d'Economia Sostenible, Sectors Productius, Comerç i Treball la concessió d'ajudes dirigides a la millora, modernització i dotació d'infraestructures i serveis en polígons, àrees industrials i enclavaments tecnològics a la Comunitat Valenciana, atés que la millora en la qualitat dels espais industrials redunda directament en les empreses implantades en aquests, així com en els seus treballadors i usuaris.  
Amb la finalitat de poder aconseguir aquesta finalitat en el nombre més gran possible d'àrees beneficiades, se'n va preveure el repartiment al llarg de tres exercicis atenent criteris de territorialitat, de manera que les restriccions pressupostàries anuals no condicionaren el repartiment d'acord amb els criteris aprovats en l'Ordre 22/2016, de 27 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió de subvencions en matèria d'industrialització, i per tant es garantira que no foren només uns pocs polígons, àrees o enclavaments els que resultaren beneficiats per aquestes.  
En aquest sentit, durant 2017 es van convocar aquestes ajudes per a les comarques dels Ports, l'Alt Maestrat, el Baix Maestrat, la Safor, la Vall d'Albaida, l'Alcoià, el Comtat i el Baix Segura, i en l'exercici 2018 es van convocar ajudes per a la resta de comarques de la Comunitat Valenciana a projectes de caràcter anual o plurianual; una vegada coberta la totalitat de municipis de la Comunitat, i atés que subsisteix la necessitat d'escometre nous projectes de modernització o millora de polígons en aquest exercici, amb la present convocatòria es pretén continuar el suport a les inversions que efectuen els municipis en aquest àmbit, sempre que es tracte de polígons o enclavaments per als que no s'hagueren concedit ajudes en la convocatòria anterior amb càrrec al pressupost de 2019.  
La Llei 38/2003, de 17 de novembre, general de subvencions, estableix en l'article 23 que el procediment per a la concessió de subvencions s'iniciarà sempre d'ofici, mitjançant una convocatòria aprovada per l'òrgan competent. Per això i en virtut del que es disposa en l'article 160.4 de la Llei 1/2015, de 6 de febrer, de la Generalitat, d'hisenda pública del sector públic instrumental i de subvencions, i en l'article 7 de l'Ordre 22/2016, de 27 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió de subvencions en matèria d'industrialització, resolc:  
  
Article 1. Objecte de la resolució  
1. L'objecte d'aquesta resolució és convocar amb càrrec al pressupost de l'exercici 2019 la concessió per l'Institut Valencià de Competitivitat Empresarial (IVACE) de subvencions vinculades a projectes d'inversió per a la millora, modernització i dotació d'infraestructures i serveis en els polígons, àrees industrials i enclavaments tecnològics dels municipis de tota la Comunitat Valenciana, sempre que no hagueren resultat beneficiaris en la convocatòria de l'IVACE aprovada per la Resolució de 9 de febrer de 2018, del president de l'IVACE (DOGV 2841, 23.02.2018) per a projectes executables en l'exercici 2019.  
  
2. Les bases reguladores d'aquesta convocatòria són les aprovades per l'Ordre 22/2016, de 27 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió de subvencions en matèria d'industrialització, publicades en el Diari Oficial de la Generalitat Valenciana (DOGV) número 7906, de 28 d'octubre de 2016, la seua modificació aprovada per l'Ordre 6/2017, de 7 de març de 2017 (DOGV 7996, 09.03.2017); en aquestes bases s'estableixen les condicions de les ajudes en allò no previst en aquesta convocatòria.  
  
Article 2. Entitats beneficiàries  
Podran tindre la consideració de beneficiaris tots els ajuntaments de la Comunitat Valenciana que complisquen la resta de requisits establits en l'article 3 de l'Ordre 22/2016, de 27 d'octubre.  
Aquestes ajudes han sigut registrades per la Comissió Europea, amb número d'identificació d'ajuda estatal SA. 48275.  
  
Article 3. Tipologia dels projectes  
1. De conformitat amb el que es preveu en l'article 22 de l'Ordre 22/2016, de 27 d'octubre, seran subvencionables els projectes de millora, modernització i dotació d'infraestructures i serveis concretats en la memòria presentada pels ajuntaments sol·licitants, sempre que s'ajusten a alguna de les tipologies indicades en l'apartat 3 d'aquest article.  
  
Serà requisit en tot cas que per al polígon o enclavament tecnològic per al que se sol·licita l'ajuda no s'hagueren concedit ajudes amb càrrec a l'exercici 2019 en el marc de la convocatòria de l'IVACE aprovada per Resolució de 9 de febrer de 2018, del president de l'IVACE (DOGV 2841, 23.02.2018), d'acord amb la previsió continguda en la dita resolució.  
Els projectes no podran haver-se iniciat abans de la presentació de la sol·licitud de l'ajuda, i la seua finalització no podrà excedir del dia 31 de desembre de 2019.  
2. Les ajudes que es convoquen mitjançant la present resolució són ajudes per a projectes i/o actuacions de caràcter anual, executables en l'exercici 2019.  
3. Els projectes hauran de consistir en tot cas en l'execució d'una o diverses de les tipologies següents:  
a) Obra civil que permeta la implantació de fibra òptica i altres serveis.  
b) Vigilància a través de CCTV connectat a la Policia Local.  
c) Transport públic. Actuacions que milloren la mobilitat urbana: carril bici.  
d) Transport públic. Actuacions que milloren la mobilitat urbana: passarel·les per als vianants.  
e) Ampliació o creació de depuradora.  
f) Millora de la imatge del polígon: tant de la façana vegetal com de les indústries, mitjançant programa d'ajudes municipal. Regeneració paisatgística i ambiental.  
g) Millora de l'enllumenat públic, mitjançant mesures d'eficiència energètica i/o energies renovables.  
h) Generació d'energia renovable per a tot el polígon, àrees industrials o enclavaments tecnològics.  
i) Serveis contra incendis.  
j) Implantació d'ecoparc o de sistemes de gestió de residus, especialment, els perillosos.  
k) Millora de zones verdes i implantació d'aquestes i sobre el viari de zones/recorreguts biosaludables.  
l) Creació d'eina web amb informació del polígon industrial accessible a IVACE.  
m) Millora viària: habilitació de nous aparcaments i/o vials, vials més amplis, nous accessos, així com operacions de remodelació que comporte les anteriors.  
n) Senyalització i/o identificació de carrers.  
o) Senyalització horitzontal i/o vertical de trànsit.  
p) Millora del sanejament separatiu de les aigües residuals.  
q) Millora en el subministrament d'aigua, bruta i potable, i/o augment de cabal i pressió.  
r) Dotació de subministrament de gas a alta i baixa pressió.  
4. El pressupost subvencionable del projecte, calculat com a suma dels imports susceptibles de subvenció, ha de ser igual o superior a 25.000 euros, per la qual cosa no es prendran en consideració els projectes amb un pressupost menor. Per als projectes el pressupost subvencionable dels quals supere els 200.000 euros, es limitarà a aquesta quantitat l'import base per a calcular la subvenció de la manera prevista en l'article 5.1 de la present resolució.  
5. Les inversions subvencionades hauran de complir el que s'estableix en l'article 31.4 de la Llei general de subvencions respecte al període durant el qual l'ajuntament haurà de destinar els béns a la finalitat concreta per a la qual es va concedir la subvenció, les obligacions que en aquesta s'estableixen, i també les conseqüències del seu incompliment.  
6. Cada ajuntament podrà presentar una única sol·licitud de millora per polígon, àrea industrial o enclavament tecnològic, sense perjudici que aquesta continga totes les actuacions de millora de les previstes en l'apartat 3 que pretenga dur a terme.  
7. El projecte haurà d'executar-se en el marc d'un desenvolupament sostenible i de foment de la conservació, protecció i millora del medi ambient.  
  
Article 4. Costos subvencionables  
1. Es consideren subvencionables els costos d'inversió en actius materials i immaterials vinculats al projecte presentat a l'IVACE que s'indiquen a continuació:  
a) Cost d'execució de les obres i/o instal·lacions, sempre que es contracten externament.  
b) Cost dels béns i equips.  
c) Cost de redacció de projectes d'obra i/o instal·lació, d'estudis de seguretat i salut, i de direcció d'obra, sempre que es contracten externament.  
2. En cap cas es consideraran despeses subvencionables els impostos indirectes quan siguen susceptibles de recuperació o compensació.  
  
  
Article 5. Característiques de l'ajuda  
1. L'ajuda consistirà en una subvenció de fins al 100 % dels costos considerats com a subvencionables amb les limitacions següents, a més de les previstes en l'article 24 de l'Ordre 22/2016, de 27 d'octubre:  
  
- En els polígons industrials amb una superfície menor de 25.000 m², la limitació s'estableix en 3 ?/m².  
- En els polígons industrials amb una superfície major de 25.000 m², la limitació s'estableix en 2 ?/m².  
- En tot cas, el límit màxim d'ajuda serà de 200.000 - per polígon, àrea industrial o enclavament tecnològic.  
2. L'import de la subvenció no podrà excedir de la diferència entre els costos subvencionables i el benefici d'explotació de la inversió, i l'ajuntament haurà de reemborsar la part de l'ajuda rebuda que resulte de deduir el benefici de l'explotació dels costos subvencionables.  
  
  
Article 6. Termini i forma de presentació de les sol·licituds  
1. El termini de presentació de sol·licituds s'iniciarà l'endemà de la publicació de l'extracte d'aquesta convocatòria en el Diari Oficial de la Generalitat Valenciana (DOGV), i finalitzarà el 22 de febrer de 2019 a les 23.59.59 hores.  
2. La tramitació del procediment serà electrònica. La presentació electrònica requerirà que l'entitat sol·licitant dispose de signatura electrònica avançada, bé amb el certificat reconegut d'entitat, bé amb el certificat reconegut per a ciutadans (persona física), tots dos emesos per qualsevol entitat reconeguda en la Llista de confiança de prestadors de serveis de certificació establits a Espanya, publicada en la seu electrònica del Ministeri d'Energia, Turisme i Agenda Digital. La sol·licitud s'haurà de presentar en el registre telemàtic de l'IVACE, accessible a través de la seua pàgina web http://www.ivace.es.  
3. La sol·licitud constarà de la documentació següent:  
a) Sol·licitud d'ajuda, d'acord amb el model normalitzat disponible en http://www.ivace.es, en el qual s'inclouen les declaracions responsables relatives a les obligacions que li corresponen com a beneficiari de les ajudes.  
b) Memòria tècnica, d'acord amb el model normalitzat disponible en http://www.ivace.es. La memòria servirà de referent per a aplicar els criteris de valoració; per aquest motiu, un emplenament defectuós o deficient, o la seua difícil comprensió, generarà una menysvaloració del projecte o fins i tot la denegació de la sol·licitud. En la memòria s'han de detallar les infraestructures a realitzar i el nivell d'aprofitament de cadascuna d'elles segons el nombre d'empreses potencials beneficiàries.  
  
c) Declaració responsable referent a totes les ajudes, subvencions, ingressos o recursos procedents de qualssevol administració o ens públic o privat per als mateixos costos subvencionables que els previstos en la present convocatòria.  
d) Declaració responsable de la ubicació exacta del projecte. Per al cas de projectes d'inversió, hauran d'indicar-se les coordenades UTM, d'acord amb el model normalitzat adjunt.  
e) Així mateix, i a l'efecte d'acreditar els criteris assenyalats en l'apartat a de l'article7. 2 de la present convocatòria, s'haurà d'aportar un certificat de l'ajuntament acreditatiu de l'ocupació, antiguitat del polígon, àrea industrial i/o enclavament tecnològic, i un certificat del total d'empreses instal·lades amb activitat.  
f) Certificat expedit pel secretari o secretària, o l'interventor o interventora de l'ajuntament, en què es faça constar que la corporació municipal sol·licitant disposa del finançament necessari per a realitzar l'actuació la subvenció de la qual sol·licita; en cas d'impossibilitat d'acreditar aquest aspecte en el moment de la sol·licitud, el secretari o la secretària de l'ajuntament haurà d'expedir un certificat de resolució de l'Alcaldia que acredite el compromís de l'ajuntament a tramitar la corresponent modificació pressupostària, a l'efecte d'incloure en el pressupost la partida o les partides que reflectisquen el finançament objecte d'aquesta convocatòria i de la seua acreditació fefaent en un termini de quinze dies comptats des de la recepció de la notificació de concessió, si escau.  
  
g) Certificat expedit pel secretari o la secretària de l'ajuntament, o per l'interventor o la interventora, d'aquesta corporació de l'acreditació legal de qui subscriga la sol·licitud.  
h) Certificat d'acord del ple de l'ajuntament en relació amb la participació en aquesta convocatòria.  
i) Certificat expedit pel secretari o la secretària de l'ajuntament, o per l'interventor o la interventora d'aquesta corporació, de compliment de rendició de comptes de l'ajuntament respectiu davant la Sindicatura de Comptes.  
4. Quan la sol·licitud no reunisca els requisits exigits en la Llei 39/2015, d'1 d'octubre, del procediment administratiu comú de les administracions públiques, o no s'adjunte la documentació que, d'acord amb aquesta convocatòria siga exigible, es requerirà al sol·licitant que, en el termini de 10 dies hàbils des de l'endemà de la recepció del requeriment, esmene la falta o adjunte els documents preceptius, amb l'advertiment que si no ho fera es consideraria que ha desistit de la seua sol·licitud, després de la resolució prèvia dictada en els termes previstos en la legislació administrativa.  
5. Els requeriments s'hauran de realitzar per mitjans electrònics i s'entendran practicats o rebutjats en els termes que s'assenyalen en la Llei 39/2015, d'1 d'octubre, del procediment administratiu comú de les administracions públiques. En aquest sentit, si transcorren deu dies naturals sense que s'accedisca al contingut del requeriment, s'entendrà que la notificació ha sigut rebutjada i es considerarà realitzat el tràmit de la notificació.  
6. La presentació de la sol·licitud portarà implícita l'acceptació de les bases, inclòs el que es disposa en aquesta convocatòria.  
7. En el cas que per qualsevol circumstància un mateix ajuntament sol·licitant presentara diferents sol·licituds per a un mateix polígon, àrea industrial o enclavament tecnològic, es considerarà vàlida l'última registrada dins del termini escaient, llevat de declaració en contra del sol·licitant.  
8. Es delega en la persona que tinga la Direcció General de l'IVACE la resolució de les incidències produïdes amb anterioritat a la concessió, especialment les referides a desistiments, canvi de sol·licitant i canvi de projecte.  
  
Article 7. Criteris d'avaluació  
1. Perquè un projecte puga ser aprovat, haurà de tindre una puntuació mínima de 30 punts.  
2. Els projectes es prioritzaran atenent els criteris especificats a continuació i la ponderació que s'especifica sobre un total de 100 punts:  
  
a) Criteris que afecten les zones objecte de les ajudes: fins a un total de 30 punts.  
- Ocupació del polígon: fins a un màxim 20 punts.  
(Polígons, àrees industrials i/o enclavaments tecnològics amb un percentatge d'ocupació més gran, és a dir, d'empreses instal·lades i en activitat).  
% d'ocupació del polígon = parcel·les ocupades X 100  
 total parcel·les   
  
100 % = 20 punts  
Entre 51 % i 99 % = 13 punts  
Menors de 50 % = 7 punts  
- Antiguitat del polígon: fins a un màxim de 10 punts.  
Majors de 20 anys = 10 punts  
Entre 11 i 19 anys = 7 punts  
Menors de 10 any = 4 punts  
b) Criteris que afecten les obres i/o inversions a realitzar, i el seu aprofitament: fins a un màxim total de 70 punts.  
Cada actuació es valorarà ponderant l'aprofitament que d'aquestes s'haja de de realitzar, calculat en funció del percentatge d'empreses beneficiades sobre el total de les empreses que integren el polígon, àrea industrial o enclavament tecnològic, d'acord amb els rangs i les intensitats següents:  
- Entre un 71 % i un 100 % d'aprofitament: intensitat màxima.  
- Entre un 31 % i un 70 % d'aprofitament: intensitat mitjana.  
- Menors d'un 30 % d'aprofitament: intensitat mínima.  
Actuacions susceptibles d'ajuda:  
- Obra civil que permeta la implantació de fibra òptica i altres serveis: màxima 5 punts, mitjana 3 punts, mínima 1 punt.  
- Vigilància a través de CCTV connectat a la Policia Local: màxima 5 punts, mitjana 3 punts, mínima 1 punt.  
- Transport públic. Actuacions que milloren la mobilitat urbana (carril bici): màxima 5 punts, mitjana 3 punts, mínima 1 punt.  
- Transport públic. Actuacions que milloren la mobilitat urbana: passarel·les per als vianants: màxima 5 punts, mitjana 3 punts, mínima 1 punt.  
- Ampliació o creació de depuradora: màxima 5 punts, mitjana 3 punts, mínima 1 punt.  
- Millora de la imatge del polígon: tant de la façana vegetal com de les indústries mitjançant un programa d'ajudes municipal. Regeneració paisatgística i ambiental: màxima 5 punts, mitjana 3 punts, mínima 1 punt.  
- Millora de l'enllumenat públic, mitjançant mesures d'eficiència energètica i/o energies renovables: màxima 5 punts, mitjana 3 punts, mínima 1 punt.  
- Generació d'energia renovable per a tot el polígon: màxima 5 punts, mitjana 3 punts, mínima 1 punt.  
- Serveis contra incendis: màxima 3,75 punts, mitjana 2 punts, mínima 1 punt.  
- Implantació d'ecoparc o de sistemes de gestió de residus, especialment, els perillosos: màxima 3,75 punts, mitjana 2 punts, mínima 1 punt.  
- Millora de zones verdes i implantació d'aquestes i sobre el viari de zones/recorreguts biosaludables: màxima 3,75 punts, mitjana 2 punts, mínima 1 punt.  
- Creació d'eina web, amb informació del polígon industrial accessible a l'IVACE: màxima 3,75 punts, mitjana 2 punts, mínima 1 punt.  
  
- Millora viària: més aparcaments i/o vials, vials més amplis, nous accessos, així com operacions de remodelació que comporte les anteriors: màxima 2,50 punts, mitjana 1,50 punts, mínima 1 punt.  
- Senyalització i/o identificació de carrers: màxima 2,50 punts, mitjana 1,50 punts, mínima 1 punt.  
- Senyalització horitzontal i/o vertical de trànsit: màxima 2,50 punts, mitjana 1,50 punts, mínima 1 punt.  
- Millora del sanejament separatiu de les aigües residuals: màxima 2,50 punts, mitjana 1,50 punts, mínima 1 punt.  
- Millora en el subministrament d'aigua, bruta i potable i/o augment de cabal i pressió: màxima 2,50 punts, mitjana 1,50 punts, mínima 1 punt.  
- Dotació de subministrament de gas a alta i baixa pressió: màxima 2,50 punts, mitjana 1,50 punts, mínima 1 punt.  
  
Article 8. Resolució de la convocatòria  
1. La Presidència de l'IVACE serà l'òrgan competent per a dictar les resolucions d'aprovació o denegació de les ajudes corresponents a la present convocatòria, a proposta de la Comissió d'Avaluació definida en l'article 10 de l'Ordre 22/2016, de 27 d'octubre.  
2. El termini màxim per a resoldre i notificar la resolució serà de sis mesos, a comptar des de la publicació de l'extracte de convocatòria en el Diari Oficial de la Generalitat Valenciana. Transcorregut el termini sense que s'haguera notificat la resolució expressa, els sol·licitants entendran desestimades les seues sol·licituds per silenci administratiu; tot això, sense perjudici de l'obligació de resoldre expressament que incumbeix a l'Administració.  
3. La resolució motivada del procediment es notificarà via telemàtica i les ajudes concedides s'hauran de publicar en la pàgina web de l'IVACE i en la Base de Dades Nacional de Subvencions (BDNS), en compliment del que s'estableix en la Llei 38/2003, de 17 de novembre, general de subvencions, amb indicació de la convocatòria, programa i crèdit pressupostari a què s'imputen, ajuntament beneficiari, quantitat concedida i objectiu o finalitat de la subvenció.  
4. La resolució de concessió i/o denegació posarà fi a la via administrativa. Es delega en la persona titular de la Direcció General de l'IVACE la resolució dels recursos de reposició.  
  
Article 9. Obligacions de les entitats beneficiàries. Justificació  
1. Sense perjudici de les previstes en l'article 14 de la Llei 38/2003, de 17 de novembre, general de subvencions, i en l'Ordre 22/2016, de 27 d'octubre, seran, així mateix, obligacions les indicades en aquest article.  
  
2. La justificació de cadascun dels projectes haurà de ser presentada per les persones que tenen l'alcaldia o secretaria dels ajuntaments beneficiaris en el termini que transcorre del 2 al 15 de gener de l'any 2020. Només podran admetre's les despeses el justificant de les quals estiga emés amb data límit de 31 de desembre de 2019, i en tot cas amb data igual o posterior a la de presentació de la sol·licitud.  
Els documents acreditatius que l'activitat objecte de l'ajuda ha sigut efectivament executada hauran d'omplir-se en la forma definida en les instruccions de justificació aprovades per resolució de la Direcció General de l'IVACE, disponibles en el lloc que s'indique en la notificació de la resolució de concessió.  
La justificació contindrà un compte justificatiu subscrit pel o per la representant legal de l'ajuntament beneficiari, acompanyada d'un certificat de l'interventor o la interventora de l'ajuntament que haurà d'incloure:  
a) Una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades i els resultats obtinguts.  
b) Una memòria econòmica abreujada justificativa del cost de les activitats realitzades, que haurà de contindre:  
· Relació detallada de les despeses incorregudes per a la realització de l'activitat subvencionada, degudament agrupades, amb identificació de l'empresa creditora i del document, el seu import (indicant-hi l'import total, IVA exclòs) i la data d'emissió.  
· Si escau, relació de les quantitats inicialment pressupostades i les desviacions esdevingudes.  
c) Indicació que les despeses anteriors estan pagades o, almenys, en situació d'obligacions reconegudes d'acord amb el que s'estableix en l'article 14.8 de l'Ordre 22/2016, de 27 d'octubre, sense perjudici que en aquest últim cas se n'acredite el pagament efectiu en el termini indicat per l'IVACE en les instruccions de justificació.  
3. L'interventor o la interventora local detallarà en el seu certificat les comprovacions realitzades i farà constar tots aquells fets o excepcions que pogueren comportar un incompliment de la normativa aplicable o de les condicions imposades per a la percepció de la subvenció per part de l'ajuntament, i haurà de proporcionar la informació amb suficient detall i precisió perquè l'òrgan gestor puga concloure sobre aquest tema. Aquest informe contindrà els punts i l'estructura establits en l'article 7 de l'Ordre EHA/1434/2007. En aquest sentit, l'interventor o la interventora haurà de comprovar:  
a) L'adequació del compte justificatiu de la subvenció presentada per l'ajuntament i que aquest haja sigut subscrit per una persona amb poders suficients per a això.  
b) El contingut de la memòria d'actuació, estant alerta davant la possible falta de concordança entre la informació continguda en aquesta memòria i els documents que hagen servit de base per a realitzar la revisió de la justificació econòmica.  
c) Que la informació econòmica continguda en la memòria se sosté en una relació classificada de les despeses de l'activitat subvencionada en la qual s'haurà d'especificar l'entitat beneficiària que les ha realitzades, amb identificació del creditor i del document ?factures, nòmines i butlletins de cotització a la Seguretat Social-, l'import total i l'imputat a la subvenció, i la data d'emissió.  
d) Que l'entitat disposa de documents originals acreditatius de les despeses justificades, d'acord amb el que es preveu en l'article 30.3 de la Llei general de subvencions i que aquests documents han sigut reflectits en els registres comptables.  
e) Que les despeses que integren la relació compleixen els requisits per a tindre la consideració de despesa subvencionable, de conformitat amb el que s'estableix en l'article 31 de la Llei general de subvencions; que s'han classificat correctament, d'acord amb el contingut d'aquestes bases reguladores, i que es produeix la necessària coherència entre les despeses i les inversions justificades i la naturalesa de les actuacions subvencionables.  
f) Que l'entitat beneficiària ha respectat en el procediment de contractació la normativa vigent de contractació del sector públic.  
g) Que no s'han concedit altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals, que siguen incompatibles o que superen els costos de l'activitat subvencionada.  
4. Així mateix, per a les subvencions destinades a obres i/o inversions, el beneficiari, a més, té l'obligació de presentar:  
a) Fotografies de les inversions, les instal·lacions i els equips principals, en la seua ubicació definitiva.  
b) Certificats emesos per òrgans tècnics competents de les certificacions tècniques necessàries dels projectes d'inversió, d'acord amb la legislació vigent.  
5. Altres obligacions:  
a) Inserir en el material divulgatiu relacionat amb la difusió del projecte el logotip de l'IVACE disponible en http://www.ivace.es.  
b) Els documents justificatius de les despeses corresponents al projecte subvencionat hauran de conservar-se durant un període de cinc anys.  
c) Facilitar a l'IVACE la informació relativa a indicadors financers, de producció i resultats, que permeten mesurar l'avanç davant de la situació de partida descrita per l'ajuntament beneficiari en la memòria del projecte com a conseqüència de l'execució d'aquest.  
  
Article 10. Modificació de la subvenció i reintegrament de les ajudes concedides  
1. L'ajuntament beneficiari haurà de realitzar el projecte objecte de subvenció en la forma descrita en la sol·licitud i en la corresponent memòria, i de manera que es complisca la finalitat de l'ajuda, respectant els costos indicats en la notificació de concessió i pels imports que en aquesta s'especifiquen. Si durant l'execució del projecte es produeixen circumstàncies excepcionals que modifiquen el seu desenvolupament previst, l'entitat beneficiària procedirà de la manera següent d'acord amb la tipologia de la modificació.  
  
Tipus de modificació Procediment i criteri d'aplicació  
Modificacions en el projecte que no alteren la puntuació obtinguda No es requereix d'autorització prèvia de l'IVACE. S'hauran de motivar adequadament en la memòria justificativa d'execució del projecte perquè, segons el criteri de l'IVACE, puga finalment admetre's.  
Modificacions en el projecte que per la seua entitat puguen comportar una modificació de la puntuació obtinguda Es requereix la presentació d'una sol·licitud d'autorització prèvia. Podrà autoritzar-se sempre que, segons el parer de l'IVACE, la nova valoració del projecte no modifique els criteris de concessió aplicats.  
  
  
Les sol·licituds de modificació hauran de ser justificades adequadament per l'ajuntament beneficiari i en cap cas podran comportar un increment en l'import de l'ajuda concedida.  
2. En la justificació de la despesa podran acceptar-se, segons el criteri del personal tècnic de l'IVACE, desviacions entre els diferents costos subvencionables, de manera que la disminució d'uns es compense amb l'excés en uns altres, si bé únicament en les circumstàncies següents:  
- En els costos amb justificació superior al 80 % d'allò que es preveu en la notificació, la disminució de despesa es podrà compensar fins a arribar al 100 %, amb els excessos provinents d'altres costos en els quals s'haja justificat per damunt del que es preveu.  
- Els costos la despesa justificada dels quals siga inferior al 80 % d'allò que es preveu en la notificació d'ajuda no admetran compensació.  
- En qualsevol cas, després d'aplicades les possibles compensacions, cap cost quedarà amb una subvenció assignada superior a la indicada en la notificació d'ajuda.  
- La compensació entre costos no alterarà en cap cas la naturalesa del projecte.  
Qualsevol altre plantejament en la justificació dels costos aprovats del projecte requerirà l'autorització prèvia i expressa de l'IVACE.  
  
En qualsevol cas, les modificacions resultants dels mecanismes de compensació detallats o aprovades per l'IVACE no estaran en contradicció amb els requisits exigits per a l'aprovació del projecte i se'ls aplicaran els límits de l'article 5 de la present resolució.  
  
3. Qualsevol alteració de les condicions tingudes en compte per a la concessió i, en general, l'incompliment de les obligacions per part del beneficiari, podrà donar lloc a la minoració de les ajudes concedides o al desistiment sense efectes, amb exigència, si escau, del reintegrament de les quantitats indegudament percebudes i de l'interés de demora des del moment del pagament de la subvenció fins que se n'acorde la procedència del reintegrament.  
4. Es delega en la persona titular de la Direcció General de l'IVACE la resolució de les incidències que es produïsquen amb posterioritat a la concessió, sense que en cap cas puguen implicar una modificació de la baremació efectuada per a l'adjudicació, especialment les que fan referència a renúncies, canvi de beneficiari, possibles pròrrogues per a l'execució i/o justificació d'aquest i canvi de projecte; així mateix es delega en el mateix òrgan la resolució relativa a les possibles minoracions o desistiment sense efectes de les subvencions concedides.  
5. La presentació per part de l'empresa beneficiària d'un percentatge de despeses executades menor del 50 % de la quantitat total a justificar donarà lloc a la revocació de l'ajuda, llevat que tècnicament puga considerar-se que així i tot el projecte ha sigut efectivament desenvolupat i no se'n declare la revocació sinó la minoració.  
  
Article 11. Pagament de les ajudes  
L'IVACE procedirà al pagament de l'ajuda una vegada que s'haja executat el projecte al qual estava destinada, i sempre que haja verificat el compliment de les obligacions exigibles al beneficiari.  
  
Article 12. Dotació pressupostària  
1. El pressupost per a la concessió de les subvencions previstes en la present resolució és de 09.378.651 d'euros, en els termes indicats a continuació, amb càrrec al pressupost de l'IVACE de l'exercici 2019, amb càrrec a la línia S0656000, Industrialització de les diferents comarques de la Comunitat Valenciana.  
2. En qualsevol cas, es podrà incrementar el finançament quan es produïsca un augment del crèdit disponible procedent d'altres convocatòries en les quals s'hagen resolt sol·licituds per import inferior a la despesa inicialment prevista, o de les quals es deriven obligacions liquidades o reconegudes per un import inferior a l'ajuda que va ser concedida en el seu moment, o bé quan el dit augment siga conseqüència d'una generació, ampliació o incorporació de crèdit.  
L'efectivitat de les quanties addicionals queda condicionada a la declaració de disponibilitat del crèdit, a l'aprovació de la modificació pressupostària que corresponga i a la seua publicació en la Base Nacional de Dades de Subvencions (BNDS) i butlletins que corresponga, amb caràcter previ a la resolució de concessió. En aquests supòsits, s'aprovaran les corresponents modificacions de la convocatòria que seran publicades en la Base Nacional de Dades de Subvencions (BNDS) i butlletins que corresponga, sense necessitat d'obertura d'un termini addicional per a presentar noves sol·licituds.  
  
Article 13. Marc normatiu comunitari  
Les ajudes previstes en la present convocatòria són compatibles amb el mercat interior d'acord amb l'article 107, apartat 3, del Tractat, i queden exemptes de l'obligació de notificació establida en l'article 108, apartat 3, del Tractat, en complir les condicions previstes en l'article 56 i en el capítol I del Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior, en aplicació dels articles 107 i 108 del Tractat (DOUE L187, 26.06.2014).  
  
Article 14. Prevenció del frau  
Les entitats beneficiàries han de tindre un comportament antifrau i col·laborar amb qualsevol altra administració per a evitar comportaments fraudulents en la societat. En cas que qualsevol persona tinguera coneixement de fets que pogueren ser constitutius de frau o irregularitat relacionats amb les ajudes previstes en la present convocatòria podrà comunicar-los a través del canal habilitat a aquest efecte per l'Oficina Nacional de Coordinació Antifrau en l'adreça web: http://igaepre.central.sepg.minhac.age/llocs/igae/es-ES/paginas/Denam.aspx i de la bústia Control Antifrau del portal de l'IVACE: http://www.ivace.es.  
  
  
DISPOSICIÓ FINAL  
  
Primera. Desenvolupament i execució  
Es delega en la persona titular de la Direcció General de l'IVACE perquè dicte les resolucions necessàries per al desenvolupament, l'eficàcia i l'execució d'aquesta convocatòria.  
  
Segona. Entrada en vigor  
La present resolució entrarà en vigor l'endemà de la publicació del seu extracte en el Diari Oficial de la Generalitat Valenciana (DOGV).  
  
  
Contra aquesta resolució, que posa fi a la via administrativa, podrà interposar-se en el termini d'un mes un recurs potestatiu de reposició davant el conseller d'Economia Sostenible, Sectors Productius, Comerç i Treball, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es preveu en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que es considere oportú.  
  
València, 17 de gener de 2019.- El president de l'IVACE: Rafael Climent González.